

НАШАТА СВОБОДА ОТ НАС ЗАВИСИ!

ОУ "ГЕОРГИ СТОЙОВ РАКОВСКИ"

**ОСНОВНО УЧИЛИЩЕ "ГЕОРГИ СТОЙКОВ РАКОВСКИ"**

7789 С. ГОЛЯМО НОВО, ОБЩ. ТЪРГОВИЩЕ, УЛ. "ПИРИН"25, ТЕЛ.: 0893349237

e-mail: info-2500110@edu.mon.bg

Утвърждавам:………….

(Ст. Димитрова)

**ЕТИЧЕН КОДЕКС**

ЗА ПОВЕДЕНИЕ НА УЧИТЕЛИТЕ, СЛУЖИТЕЛИТЕ И РАБОТНИЦИТЕ В ОУ „Г.С.РАКОВСКИ” С.ГОЛЯМО НОВО, ОБЩ. ТЪРГОВИЩЕ, ОБЛ. ТЪРГОВИЩЕ

РАЗДЕЛ І

ОСНОВНИ ПОЛОЖЕНИЯ

Чл.1.Настоящият кодекс определя етичните правилата за поведение на учителите, работниците и служителите в ОУ „Г.С.Раковски” с. Голямо ново и има за цел да формира организационна култура, спомагаща за утвърждаване на доброто име на училището, както и да повишава общественото доверие в техния професионализъм и морал.

Чл.2.(1) Дейността на всички работещи в училището се осъществява при спазване принципите на законност, лоялност, честност, безпристрастност, политическа неутралност, отговорност и отчетност.

(2) Учителите, работниците и служителите изпълняват служебните си задължения при строго спазване на законодателството в Република България, като съдействат за провеждането на държавна политика в сферата на образованието.

(3) Учителите, работниците и служителите в зависимост от функциите, които изпълняват, осъществяват действия, предлагат и вземат решения, водещи до елиминиране на произвола и укрепване на доверието в ОУ „Г.С. Раковски”.

(4) Учителите, работниците и служителите извършват дейността си компетентно, обективно и добросъвестно, като се стремят непрекъснато да подобряват работата си в интерес на учениците и техните семейства.

(5) Учителите, работниците и служителите следват поведение, което не накърнява престижа на ОУ „Г.С. Раковски” не само при изпълнение на служебните си задължения, но и в своя обществен и личен живот.

(6) При изпълнение на служебните си задължения учителите, работниците и служителите се отнасят любезно, възпитано и с уважение към всеки, като зачитат правата и достойнството на личността и не допускат каквито и да са прояви на дискриминация.

РАЗДЕЛ ІІ

МОРАЛНИ ОТГОВОРНОСТИ КЪМ ДЕТЕТО

Чл.3.Работещите с деца изпълняват своите функции, като се ръководят от основните ценности и принципи:

1. Детството е изключително важен период от живота на човека.

2. Семейството е най-естествената среда за развитието на детето.

3. Всяко дете притежава неповторима уникалност и стойност.

4. На всяко дете е гарантирано правото на свобода на изразяване на мнение; свобода на мисълта, съвестта и религия; формиране на собствени възгледи в право да ги изразява свободно;

Чл.4.Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие.

Чл.5.Всяко дете има право на закрила за нормалното му физическо, умствено, нравствено и социално развитие.

Чл.6. Всяко дете заслужава да бъде подпомогнато да развие пълния си потенциал.

Чл.7. Във всички случаи да се защитават по най-добър начин интересите на детето.

Чл.8. Всяко дете, попаднало в риск, има нужда от специална закрила за извеждането му от рисковата ситуация.

Чл.9.Учителите, работниците и служителите да основават практиката си на съвременните знания за детското развитие и познаването на индивидуалните особености на всяко дете.

Чл.10.Учителите, работниците и служителите да разбират и уважават уникалността на всяко дете.

Чл.11.Учителите, работниците и служителите да се съобразяват със специфичната уязвимост на всяко дете.

Чл.12.Да създават безопасна и здравословна среда, която стимулира социалното, емоционалното и физическото развитие на детето.

Чл.13.Да подкрепят правото на детето на свободно изразяване на мнение по всички въпроси от негов интерес.

Чл.14.Да работят в най-добрия интерес на детето.

Чл.15.Да осигуряват на децата с увреждания равни възможности за достъп до адекватни грижи и образование.

Чл.16.Учителите, работниците и служителите да не участват в практики, които не зачитат достойнството на детето или са опасни и вредни за физическото и емоционално му здраве и развитие.

Чл.17.Учителите, работниците и служителите да не участват в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите.

Чл.18.При съмнение за малтретиране същите да уведомяват органите за закрила на детето и да следят дали са предприети необходимите мерки.

Чл.19.Когато друго лице изкаже подозрения за малтретиране на дете, учителите, работниците и служителите да му окажат пълно съдействие за предприемане на подходящи действия за закрила на детето.

Чл.20.Когато разберат за действия или ситуации, които заплашват здравето и сигурността на детето, учителите, работниците и служителите имат моралната и законова отговорност да информират органите за закрила на детето.

Чл.21.Учителите, работниците и служителите да опазват личната информация за възпитаниците си и техните семейства и я ползват само и единствено в техен интерес и във връзка и по повод на изпълнение на моралните си и служебните си ангажименти.

РАЗДЕЛ ІІІ

МОРАЛНИ ОТГОВОРНОСТИ КЪМ СЕМЕЙСТВОТО

Чл.22.(1)Първостепенна отговорност на персонала е подпомагане семейството при отглеждането и възпитанието на децата.

(2)Зачитане достойнството на всяко семейство и неговата култура, обичаи, език и убеждения.

(3)Уважаване ценностите на семейството при отглеждане и възпитание на децата и правото му да взема решения за своите деца.

(4)Информиране на семейството за всички решения, отнасящи се до детето и за начина, по който се работи с детето.

Чл.23.Учителите, работниците и служителите не позволяват и не участват в изследвания, които по някакъв начин могат да застрашат здравето, образованието, развитието или благополучието на детето.

Чл.24.Не използват отношенията си със семейството за лично облагодетелстване.

Чл.25.Осигуряват конфиденциалност на информация и зачитане правото на семейството на личен живот с изключение на случаите на малтретиране и лоша грижа.

Чл.26.Разкриването на поверителна информация за детето може да стане само с разрешение на семейството. Това не важи в случаите на малтретиране и лоша грижа.

Чл.27.В случаите на конфликт между членовете на семейството, учителите, работниците и служителите работят открито, споделяйки наблюденията си за детето с цел всички включени страни да вземат информирано решение, като стриктно се въздържат от вземане страна в конфликта.

РАЗДЕЛ ІV

МОРАЛНИ ОТГОВОРНОСТИ КЪМ КОЛЕГИТЕ

Чл.28.Изграждане и поддържане отношения на уважение, доверие, сътрудничество и коректност.

Чл.29.Обменяне на информация и ресурси, които имат отношение към благополучието на ОУ „Г. С. Раковски” и правата на детето.

Чл.30.Утвърждаване на собствения и на колегите си авторитет чрез лично поведение и чувство за отговорност.

Чл.31.Недопускане на действия, които биха уронили престижа на професията и нетърпимост към подобни действия.

Чл.32.Когато противоречията между колеги не могат да бъдат разрешени от самите тях, те търсят съдействието на етичната комисия.

РАЗДЕЛ V

МОРАЛНИ ОТГОВОРНОСТИ КЪМ ОБЩЕСТВОТО

Чл.33.Учителите, работниците и служителите работят за създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие.

Чл.34.Учителите, работниците и служителите работят за подобряване на сътрудничеството между организациите както и за интердисциплинарното взаимодействие между професиите, които имат отношение към благополучието на децата и семейството.

Чл.35.Учителите, работниците и служителите съдействат за повишаване степента на разбиране на децата и техните нужди от обществото.

Чл.36.Учителите, работниците и служителите работят за популяризиране правата на децата, както и за повишаване чувствителността на обществото към нарушаването им.

Чл.37.Учителите, работниците и служителите работят в подкрепа на законите и политиките, които подпомагат благополучието на децата и семействата им и противопоставяне на тези, които го нарушават.

РАЗДЕЛ VІ

ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ НА ОБЩИНА Търговище, РУО, МОН И НПО.

Чл.38.(1)Учителите, работниците и служителите подпомагат органите на държавна и местна власт с висок професионализъм, безпристрастност и активност при разработването и провеждането на държавната политика, както и при изпълнението на взетите решения и осъществяването на техните правомощия.

(2)Учителите, работниците и служителите, когато правят предложения пред органите на държавна и местна власт, предоставят цялата информация, отнасяща се до вземането на конкретно решение.

(3)Учителите, работниците и служителите отговарят на поставените въпроси съобразно функциите, които изпълняват, като при необходимост пренасочват въпросите към друг служител, притежаващ съответната компетентност.

Чл.39.Учителите, работниците и служителите предоставят исканата информация от органите на държавна и местна власт бързо, точно и коректно, освен ако изрично не е посочено друго в нормативен акт, засягащо поверителна информация. В тези случаи се иска разрешение от директора на училището

Чл.40 Учителите, работниците и служителите активно съдействат за осъществяване на партньорски отношения с НПО и органите на държавната и местна власт.

РАЗДЕЛ VІІ

ЛИЧНО ПОВЕДЕНИЕ

Чл.41.При изпълнение на служебните си задължения и в обществения си живот учителите, работниците и служителите следват поведение, което не уронва престижа на ОУ „Г.С. Раковски”.

(1)Учителите, работниците и служителите не допускат на работното си място поведение, несъвместимо с добрите нрави.

(2)Учителите, работниците и служителите се стремят да избягват в поведението си конфликтни ситуации, а при възникването им полагат усилия да ги преустановят, запазвайки спокойствие и контрол над поведението си.

(3)Учителите, работниците и служителите спазват благоприличието и деловия вид в облеклото, съответстващи на служебното положение и на институцията, която представляват.

Чл.42.Учителите, работниците и служителите не могат да участват в скандални прояви, с които биха могли да накърнят престижа на ОУ „Г.С. Раковски”.

Чл.43.Учителите, работниците и служителите поставят пред своя ръководител открито и честно проблемите, с които се сблъскват в процеса на работата.

Чл.44.(1) Учителите, работниците и служителите противодействат на корупционни прояви и на други неправомерни действия в училището.

(2) Учителят, работникът и служителят не допуска да бъде поставян във финансова зависимост или в друга обвързаност от външни лица или организации, както и да иска и да приема подаръци, услуги, пари, облаги или други ползи, които могат да повлияят на изпълнението на служебните му задължения, на неговите решения или да нарушат професионалния му подход по определени въпроси.

(3) Учителят, работникът и служителят не може да приема подаръци или облаги, които могат да бъдат възприети като награда за извършване на работа, която влиза в служебните му задължения.

Чл. 45.Учителят, работникът и служителят не може да упражнява дейности, посочени в законодателството като несъвместими с неговите задължения и отговорности, както и да получава доходи от такива дейности.

РАЗДЕЛ VІІІ

ПРОФЕСИОНАЛНО ПОВЕДЕНИЕ

Чл.46.(1)Учителят, работникът и служителят е длъжен да спазва служебната йерархия и стриктно да изпълнява актовете и заповедите на по-висшестоящите органи.

(2) Учителят, работникът и служителят не е длъжен да изпълни нареждане, което засяга неговите права, правата на неговата съпруга или съпруг, роднини по права линия без ограничения, по съребрена линия до четвърта степен и по сватовство до втора степен включително. В този случай той е длъжен незабавно да уведоми органа, от когото е получил нареждането.

Чл.47.Учителят, работникът и служителят не изразява официална позиция на ОУ „Г.С. Раковски”, ако не е упълномощен за това.

Чл.48.Учителят, работникът и служителят не трябва да позволява да бъде поставян или да изглежда поставен в положение на зависимост от когото и да било. Той също не трябва да върши работата си по начин, допускащ влияние от друг.

Чл.49.(1) Учителят, работникът и служителят опазва повереното му имущество с грижата на добър стопанин и не допуска използването му за лични цели.

(2)Информира своевременно непосредствения си ръководител за загубата или повреждането на повереното му имущество.

Чл.50.Учителят, работникът и служителят в изпълнение на заеманата длъжност, трябва да осигури ефективно, компетентно и икономично използване на собствеността, средствата, услугите и финансовите източници, които са му поверени. Те не трябва да бъдат използвани за лични цели или да бъдат предоставяни на трети лица, освен ако е изрично предвидено.

Чл.51.Учителят, работникът и служителят трябва да извършва необходимите действия за защита на сигурността и поверителността на информацията, за която е отговорен или му е известна. Използва данните и документите в училището единствено по повод изпълнение на служебните си задължения при спазване правилата за защита на информацията.

РАЗДЕЛ ІХ

КОНФЛИКТ НА ИНТЕРЕСИ

Чл.62.Конфликт на интереси възниква, когато учителят, работникът и служителят има личен интерес, който му влияе до толкова, че пречи на безпристрастното и обективно вземане на решения или изпълнение на служебни задължения.

(1).Учителят, работникът и служителят трябва да избягва всякакви ситуации, които могат да доведат до конфликт на интереси. При появяването на такъв конфликт той е длъжен да информира веднага ръководителя си.

(2)Учителят, работникът и служителят не може да използва служебното си положение за лично и на семейството си облагодетелстване, давайки платени уроци по принуда.

(3)Учителят, работникът и служителят не трябва да допуска възможност друг служител да го постави в реален или предполагаем конфликт на интереси.

(4)В случай на вече възникнал конфликт на интереси и само съобразно с нарежданията на ръководителя му, учителят, работникът и служителят може да се оттегли от служебни си задължения, които са причина за възникването на конфликта.

РАЗДЕЛ Х

ЕТИЧНА КОМИСИЯ

Чл.63.За спазването на Етичния кодекс и разрешаване на възникнали с приложението му казуси към ОУ „Г.С. Раковски” се създава Комисия по етика.

Чл.64. Комисията по етика се състои от 5/пет/ члена, представители на:

* Работодателя;
* Педагогическия състав;
* Непедагогическия състав.

Чл.65. Комисията по етика се назначава със заповед на директора, за срок от една година. Състава на комисията може да се променя при конкретен случай ако са налице следните обстоятелства:

1). конфликт на интереси;

2). отсъствие на член от комисията.

Чл.66. Членовете на Комисията по етика изпълняват своите задължения по собствена съвест и убеждения при спазване на принципа на липса на конфликт на интереси.

Чл.67.(1) Комисията по етика разглежда жалби, свързани със спазването на този кодекс и дава задължителни тълкувания на Етичния кодекс.

(2)Комисията по етика приема Правила за дейността си, които се утвърждават със заповед на директора.

Чл.68. Всеки заинтересован член може да внесе жалба в Комисията по етика.

Чл.69.(1)Комисията по етика разглежда постъпилите жалби и се произнася с мотивирано становище най-късно в едномесечен срок от постъпването им.

(2) Непроизнасянето в срок се смята за мълчалив отказ за налагане на санкция.

Чл.70.Санкциите по настоящия кодекс се налагат с цел да се предупреди и превъзпита нарушителя към спазване на етичните норми и да се въздейства възпитателно върху останалите членове.

Чл.71.(1) Санкциите са:

1. морални;

2. съгласно КТ;

(2) Непроизнасянето в срок от две седмици от получаване на сигнала се счита за мълчалив отказ за налагане на санкция.

РАЗДЕЛ ХІІ

ЗАКЛЮЧИТЕЛНИ РАЗПОРЕДБИ

Чл.72.Настоящият Етичен кодекс е разработен въз основа на Глава ІV т.14 от Указания за осъществяване на управленската отговорност в организацията от публичния сектор и влиза в сила от датата на одобряването/утвърждаването му.

Чл.73.При първоначално постъпване на работа всеки един учител, служител или работник е длъжен да се запознае с разпоредбите на настоящия кодекс.

Чл.74.При неспазване на нормите на поведение, съдържащи се в Етичния кодекс, всеки учител, служител или работник носи дисцип­линарна отговорност съгласно Кодекса на труда.

Чл.75.Контролът по спазване на нормите на настоящия Етичен кодекс се осъществява от Комисията по етика.

Чл.76.Неразделна част от настоящия Кодекс е процедурата за докладване на нарушения на Етичния кодекс и за предприемане на последващи мерки, описана във Вътрешните правила за наблюдение, установяване и докладване.

Чл.77.Настоящият Етичен кодекс е отворен документ, подлежащ на непрекъснато развитие и обогатяване и е утвърден със заповед № РД – 09 – 637/02.09.2024 г. на директора на училището.

Д Е К Л А Р А Ц И Я

С всички свои думи и действия:

1.Ще работя за утвърждаване на професията ще пазя нейната репутация и престиж.

2.Ще уважавам правата, задълженията и свободите на детето и неговото семейство, както и на всички, с които контактувам в своята работа.

3.Ще спазвам ценностите и принципите за професионално поведение, залегнали в Етичния кодекс на работещите с деца професионалисти.

4.Разбирам и приемам да следвам написаното в Етичния кодекс и съзнавам, че ако го наруша, уронвам престижа на професията и нанасям вреда не само на себе си

5.Да пазя поверените ми тайни.

6.Да съм готов да помогна, когато е необходимо.

7.Да не клеветя и да защитавам тези, с които работя.

8.Да поемам справедлив дял от общата работа.

9.Да уважавам правото на личен живот на другите.

Дата:………….

Подпис:………….

ПРАВИЛНИК

НА ЕТИЧНАТА КОМИСИЯ ПРИ ОУ „Г.С.РАКОВСКИ”

С. ГОЛЯМО НОВО

I.ОБЩИ ПОЛОЖЕНИЯ

Чл.1.Този правилник урежда условията и реда на работа на Комисията по етика в ОУ „Г. С. Раковски”. Той конкретизира прилагането на механизмите, регламентиращи правата на всички участници в учебно-възпитателния процес и гарантира спазване на високи стандарти на етично поведение.

Чл.2.Комисията по етика следи за спазване на етичните норми на ОУ „Г. С. Раковски” и нейните решения са задължителни за всички учители, служители и работници.

II.ПРАВОМОЩИЯ НА КОМИСИЯТА ПО ЕТИКА

Чл.3.Обект на разглеждане са всички етични проблеми възникнали в училището.

Чл.4. Всяко заинтересовано лице може да внесе жалба в Комисията по етика.

Чл.5.Изработва стандартни оперативни процедури, указания и формуляри за оценка на етичните аспекти в училище.

Чл.6.Извършва дейности за подпомагане уменията на преподавателския екип за решаване на етични дилеми в училищната практика чрез консултации и обучение.

III.ЦЕЛИ

Чл.7. Да защитава правото на всички да бъдат всестранно и точно информирани.

Чл.8.Способства за прилагане на високи стандарти на преподавателска дейност, съизмерими с европейските стандарти.

Чл.9.Да допринася за издигане авторитета на ОУ „Г. С. Раковски”.

Чл.10.Да създаде система за саморегулиране на преподавателите чрез прилагане на Етичния кодекс и решаване на спорове между училището и обществото.

Чл.11.Да гарантира свободното обсъждане на всички проблеми, търпимост, колегиалност и зачитане възгледите и мненията на всеки свой член.

Чл.12.Да постигне общото при запазване на различията в името на чистотата и престижа на учителската професия.

Чл.13. Да съдейства за свободно и достойно упражняване на учителската професия.

IV.СЪСТАВ, ФУНКЦИИ и ДЕЙСТВИЯ

Чл.14. Членовете на Комисията по етика са независими.

Чл.15Членовете се избират от Общото събрание за срок от една години и трябва да имат най-малко 5 години трудов стаж в ОУ „Г. С. Раковски”.

Чл.16.(1)На свое заседание комисията избира своя председател с мнозинство от 2/3, като неговият мандат е една година.

(2)Комисията избира зам. председател и секретар с обикновено мнозинство.

Чл.17.Съвещанията на Комисията по етика се свикват от председателя до 5 дни след постъпване на сигнала или от 2/3 от членовете на комисията.

Чл.18./1/ Председателят определя мястото, датата, часа, дневния ред и материалите за обсъждане.

/2/ Всеки член от своя страна също може де предложи материали за обсъждане.

Чл.19. Комисията по етика разглежда постъпилите жалби и се произнася с мотивирано становище най-късно в двуседмичен срок от постъпването й.

Чл.20.Непроизнасянето в срок се смята за мълчалив отказ за налагане на санкция.

Чл.21./1/ Решенията на Комисията се вземат с 2/3 мнозинство.

/2/ Важните решения на комисията по етика се вземат с пълно съгласие. В случай, че не се постигне такова съгласие, комисията заявява за своята невъзможност да вземе решение и поставя проблема пред Педагогическия съвет.

Чл.22. Важните решения на Комисията по етика по спорни въпроси се вземат след изслушване на всички страни. Те имат право на обжалване.

Чл.23. Проведените заседания се документират с протокол, воден от секретаря, който съдържа информация за присъстващите членове, разгледаните жалби, дискусии, мнения, препоръки, описание на гласуването.

Чл.24./1/ Секретарят води кореспонденцията по жалбите и архивира приключилите преписки.

/2/ Комисията взема мерки за гарантиране на поверителността на информацията.

/3/ Създава възможност за информиране на заинтересованите лица.

Чл.25.При неспазване на Етичния кодекс се налагат санкции:

1.морални;

2.по Кодекса на труда;

Чл.26.Мандатът на член на Комисията по етика се прекратява предсрочно:

1.По негово искане;

2.По искане на Педагогическия съвет, които го е избрал;

3.По решение на Комисията по етика поради несъответствие.

Чл.27 При предсрочно прекратяване се избира нов член, който да довърши мандата.

V.ЗАКЛЮЧИТЕЛНИ РАЗПОРЕДБИ

Този правилник е приет на Общо събрание на 04 септември 2023 година.

Настоящият правилник на Етичната комисия на ОУ „Г. С. Раковски” е утвърден със Заповед N РД – 09 – 639/02.09.2024 г. на директора.

Директор на ОУ „Г.С. Раковски”

с. Голямо ново